Lover
Lover – septintasis amerikiečių dainininkės ir dainų autorės Taylor Swift studijinis albumas, išleistas 2019 m. rugpjūčio 23 d. Tai – pirmasis atlikėjos įrašas, išleistas „Republic Records“ įrašų kompanijos. Jam pristatyti išleisti penki singlai: „Me!“, „You Need to Calm Down“, „Lover“, „The Man“ ir „Cruel Summer“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją svaitę JAV parduota per 867 tūkstančiai kopijų ir jis debiutavo pirmojoje „Billboard 200“ reitingo vietoje, tampant šeštuoju atlikėjos įrašu, pasiekusiu šią viršūnę. 2022 m. duomenimis, JAV parduota per tris milijonus kopijų ir albumas tapęs triskart platininiu. „Lover“ taip pat pasiekė aukštas daugelio kitų šalių reitingų vietas, tarp jų – ir pirmąsias Jungtinėje Karalystėje ir Lietuvoje. 2020 m. vykusiuose „Grammy“ apdovanojimuoise albumas nominuotas geriausio vokalinio pop albumo kategorijoje, daina „Lover“ – metų dainos, o „You Need to Calm Down“ – geriausio solinio pop atlikimo.